Paulius Kulikauskas

Paulius Kulikauskas (1964 m. Vilniuje) – Lietuvos architektas, urbanistas, diplomatas.

 Biografija 
1986 m. baigė Vilniaus dailės institutą, vadovaujamas prof. Vytauto Čekanausko. Dirbo Miestų statybos projektavimo institute architektu Vytauto Čekanausko grupėje, Lietuvos architektų sąjungoje konsultantu, Vilniaus savivaldybėje Lazdynų architektu, Lietuvos statybos ir urbanistikos ministro Algimanto Nasvyčio patarėju. 1996–1997 – Lietuvos užsienio reikalų ministro patarėjas. 1997–1998 – Lietuvos Europos reikalų viceministras, atsakingas už strateginį privatizavimą, Lietuvos nacionalinės UNESCO komisijos pirmininko pavaduotojas.

1991–1996 ir 1998–2010 m. gyveno ir dirbo Danijoje. 1998–2004 – Danijos miestų atnaujinimo kompanijos tarptautinių projektų skyriaus vadovas Kopenhagoje. 2004–2010 – Europos Sąjungos URBACT programos vadovaujantis ekspertas. 2006–2010 – Tarptautinės miestų plėtros instituto (I2UD)Tarptautinės miestų plėtros institutas (I2UD)  Kembridže, Masačusetse vyresnysis mokslinis bendradarbis. Tarptautinio transdisciplininių studijų centro (CIRET)Tarptautinis transdisciplininių studijų centras (CIRET) Paryžiuje narys.

2009 – Europos Komisijos EuropeAid projektų identifikavimo grupės vadovas, 2010 – 7-osios Europos Sąjungos mokslo ir technologijų programos ekspertas vertintojas efektyvios miestų energetikos srityje.

Dirbo Pasaulio Banko, Europos rekonstrukcijos ir plėtros banko, USAID ir kt. organizacijų projektuose Šri Lankoje, Kroatijoje, Bulgarijoje, Rumunijoje, Azerbaidžane, Pietų Sudane, Pietų Afrikoje, Brazilijoje, ir kt. šalyse.

Nuo 2011 m. dirba Jungtinių Tautų Organizacijos sekretoriate, reguliariosios techninio bendradarbiavimo programos (RPTC)Jungtinių Tautų reguliarioji techninio bendradarbiavimo programa (RPTC) tarpregioniniu patarėju UN-HabitatUN-Habitat (JT gyvenviečių programos) būstinėje Nairobyje, Kenijoje. Nuo 2015 gruodžio 10 vadovavo UN-Habitat padaliniui Europos institucijoms Briuselyje.

Nuo 2024 m. sausio 1 d. iki atsistatydinimo 2025 m. birželio 30 d. vadovavo UN-Habitat Strateginio planavimo ir monitoringo padaliniui būstinėje Nairobyje https://habnet.unhabitat.org/users/paulius-kulikauskasir koordinavo Strateginio plano 2026–2029https://unhabitat.org/sites/default/files/2025/10/un-habitats_strategic_plan_2026-2029_one_pager.pdf rengimą.

 Įvertinimas 

2000 m. apdovanotas Šveicarijos Nacionalinio mokslo fondo transdisciplinarumo prizo diplomu už miestų atnaujinimo procesų analizę.

1996 m. apdovanotas Sausio 13-osios atminimo medaliu.

 Išnašos 

Kategorija:Lietuvos architektai
Kategorija:Lietuvos diplomatai
Kategorija:Lietuvos viceministrai